navolgende en naden eyssche vanden cruyswercke dat dair steet ten coren weert
dair dit selve nuwerck in nacomenden tide aengewracht sal wordden en dat
hijt leven sal al op gericht op tsteenwerck vander selver kerken tusscen dit
en sint jansmisse nu naestcomen oft ten lanxte een maent dair nae ombe
grepen welc voirg steenwerck noch gehoecht sal wordden na goetduncken
vanden meest vanden wercke en dat de vors jan dit selve houtwerck als
hijt richt en opdoet zetten sal alsoe nae den cruyswercke en alsoe gelijck
alse dat werckelic blive als doude werc vanden cruyswercke gehoecht sal
wordden dat dit voirs nuwe werck aen dande gevuecht mach werdde Ende
hier voe selen de vors momboen geven en betalen den voirg janne twee
hondert ende vijf rinsche guld eens tstuck te xx st en die some selen de
momboen betalen te drie paymeten Te weten vijftich rinsche guld d af
soe wanneer de vors ptien deen dande vestich voir te loven gedaen selen
hebben voir de scepen aldair dat sij malcanden nae inhoudt eens cyrograafs
van desen gemaict voldoen selen Ende noch vijftich rinsche gulden d af te
liechtmesse nu naistcomen en dander gebreck vand somen te weten hondt
en vive rinsche gul met eene postulat gul die de selve jan hebben sal
voir sijn hanscoeve van richten een maent nae dat de voirs jan al gericht
en vollevert sal hebben welke some de vors mombore betalen moghen
tallen gheldaghe met alrehande goeden gelde gelijc sijt inder bercken hebbe
oft al bracht sal wordde sond met mijten en in gheene anden cost en sele
de vors momboen meer gehouden wesen anders dan dat de stellinge d mede
tsteenwerck vand vors kercken gehoecht sal wesen sal bliven staen tot dat
de vors jan al gericht sal hebben en hem te hulpen comen in sijn richten
It tvoirg houtwerck dat de voirs jan leven sal sal wesen alsoe lanck
en alsoe breet als tsteenwerck onder begrijpt sonder duylaten d jan mee
inne gehouden en sal wesen Ende desen bueck sal wesen van ssesse gebijnte
d af dleste toegemaict met eene logenwercke van houte en tusscen elc
gebinte sesse kepers Van welken bueke donderste balcken selen dyepwesen
tweelf en eene halve duym ende elf duymen breet It tsolement seven